# TELNET

### от Уикипедия, свободната енциклопедия

Telnet е стандартен протокол за емулиране на терминал в семейството на TCP/IP. Използва се за отдалечено терминално свързване, позволявайки на потребители да се логват в отдалечени системи и да използват ресурси така все едно са свързани към локална система.

TELNET (Networking Terminal Protocol) е Internet протокол (услуга), надстройка на TCP/IP, за осъществяване на връзка (диалог) с друга машина в режим на отдалечен терминал. Преимуществата на тази услуга са в това, че потребител от своя компютър може да използва ресурсите на друга машина, отдалечена от него на значително разстояние. Дистанционното включване може да осигури достъп до собствена пощенска кутия на друга машина в друг град, в друга държава, достъп до бази данни с интересна за клиента информация, консултиране на библиотечни каталози за книги и статии, получаване на валутна, борсова и друга бизнес информация. За хора, занимаващи се с информатика, това средство осигурява достъп до други операционни системи, компилатори и програмни пакети. Това е едно подходящо средство за използване на изчислителните възможности на по-мощни компютърни системи, отдалечени на хиляди километри от собствената машина. В случаите на връзка по модемна линия услугата се оказва особено ценна, поради минималния обмен на информация с “отдалечения терминал”. Ако е налице модем, чиято скорост на обмен е по-малка от 9600 bps или качествата на телефонната линия не позволяват обмен при по-висока скорост, то за предпочитане е използването на Telnet услуга за свързване с Internet сървър вместо ползване на пълно Internet ядро по SLIP или PPP. При свързване с машина с Unix или VMS операционна система, Telnet приложенията осигурява терминална емулация от типа ANSI терминал, VT100, VT52 или друг вид, конфигуриран от потребителя. Telnet протокол е описан в документа RFC 854.

Работата с Telnet услугата предполага наличието на програма, която поддържа Telnet клиент за осъществяване на връзка с Telnet сървър (Telnet deamon). Това обикновено е машина с Unix, Linux или VMS операционна система. Управлението на услугата може да се осъществи от команден ред или чрез избор на операция от меню. И в двата случая става дума за изпълнение на определен набор от команди, с които се реализира непосредственото й управление (Таблица 1). Достъпният набор от команди зависи от конкретната програмна реализация и операционната система. В общия случай програмата Telnet-клиент използва два параметъра за осъществяване на връзка с друга машина:

Telnet <address> <port>

address е IP адрес или име на машина, псевдоним; port е номер на порт за обслужване на услугата, ако не е указано се приема 23. Номерът на порта не е директно свързан с хардуерната част на компютъра, а указва на отдалечената машина коя услуга ще бъде използвана. Telnet Telnet> open <address> <port>

При активиране на Telnet клиент без параметри управлението се предава на команден режим, от който се задават команди с техните параметри. Едно често използвано множество от команди е показано на (Таблица 1).

FTP - Команди - Таблица 1
Команди Съдържание
open отваряне на връзка
close затваряне на текущата връзка
escape задаване на escape символ
exit изход от Telnet
localecho включване на локално ехо на терминала
negotiate установяване на Telnet опции
options проследява изпълнението на активните опции
quit изход от Telnet
status отпечатване на статус информация
usecrnul изпращане на CR-NUL и CR-LF като символ за нов ред
xon локално управление на потока от символи
z прекъсване на Telnet сесия
? отпечатване на помощна информация за Telnet

При различните платформи и операционни системи Telnet услугата работи по еднообразен начин, но има различия в набора от команди поддържани от конкретната програмна реализация. Telnet приложения има реализирани за UNIX, LINUX, MS-DOS, WINDOWS, MacOS.

Telnet сесия

Една Telnet сесия е времето на взаимодействие - диалог с отдалечената машина. Провеждането на успешна Telnet сесия се предхожда от определена последователност от стъпки. При използване на команден режим, първо се стартира програмата Telnet клиент чрез следната команда:

     TELNET

TELNET> open media.vmei.acad.bg

Open с IP адрес или име на Telnet сървър отваря връзка на подразбиращия се порт. При нормална връзка първо протоколът прави опит да открие път към сървъра и не след дълго се появява неговият отговор, както следва:

Trying 194.141.6.111... Connected to media.vmei.acad.bg Escape character is '^]'.

Връзката е вече установена, Escape символът в този случай е “^]”. С Ctrl/] по всяко време може да бъде прекратена връзката. Стартирането на процес клиент в отсрещната машина изисква идентификацията на потребителя с име и парола за достъп, например:

login: ivanov password: $

За някои обществено достъпни сървъри паролата за достъп може и да не е необходима, а потребителското име, ако се изисква, е точно определено и предварително известно.

С появата на символа за команден ред на отсрещната машина завършва установяването на контакт с нея. От тук нататък потребителят разполага с възможностите, които отсрещната система му предлага.

При работата в режим на отдалечен терминал трябва да бъдат установени параметрите на терминалната емулация в локалната машина. В редки случаи, след установяване на връзка, на екрана на клиентската машина се появяват странни символи. Това означава, че не е била подбрана подходящата терминална емулация. При подобни случаи, връзката трябва да се прекрати и да бъде възобновена след установяване на коректни параметри за отдалечения терминал. Почти всички Telnet сървъри използват VT100 за базов терминал, някои от тях установяват автоматично параметри за терминална емулация в зависимост от възможностите на Telnet клиента.

Параметърът номер на порт за Telnet услугата зависи от Telnet сървъра. В повечето случаи това е числото 23, но има сървъри, които ползват друг номер за този порт.

Telnet за Unix

За Unix операционна система Telnet услугата е част от системните програми и допълнителна инсталация не се налага, а Telnet клиент се активира чрез:

telnet [-d] [-a] [-n tracefile] [-e escapechar][[-l user] host [port]]

където, параметрите на командата имат следното значение:

host - IP address или символично име, псевдоним на машината, с която се търси контакт. Това е единственият задължителен параметър -d - включване на debug информация при обмена с host машината. -a - автоматичен login в host машината, като за username се използва идентификатора на текущия потребител. -n tracefile - запис във файл на информация трасираща връзката с host машината. -e escapechar - определяне на escape символа за преустановяване на връзката с host машината. -l user - задаване на потребителско име при осъществяване на връзка с host машината. Опцията -l замества -a. port - номер на порт за обслужване на услугата, ако не е указано се приема 23.

Взето от „http://bg.wikipedia.org../../../t/e/l/TELNET_1360.html“.

Категории: Интернет

##### Views

- Статия
- Беседа
- Текуща версия

##### Търсене

##### На други езици

- Bosanski
- Català
- Česky
- Dansk
- Deutsch
- English
- Esperanto
- Español
- Suomi
- Français
- Galego
- עברית
- Hrvatski
- Italiano
- 日本語
- Kurdî / كوردي
- Latviešu
- Nederlands
- Norsk (bokmål)
- Polski
- Português
- Русский
- Slovenščina
- Shqip
- Svenska
- ไทย
- Türkçe
- Українська
- Tiếng Việt
- 中文